La Galeria presenta “Dias de sol” de Miguel Olivares | Bonart
La Galeria presenta “Dias de sol” de Miguel Olivares
Miguel Olivares presenta del 5 d’octubre fins a finals de novembre del 2012 la seva producció més recent, Dias de sol, a La GaleRia, essent la quinta exposició individual que ofereix al nostre espai. La mostra d’aquest artista barceloní la conformen un conjunt de quaranta obres de diferents mides i formats en tècnica mixta i collage sobre fusta.
Olivares, amb les seves peculiars figures, ha creat un llenguatge totalment propi. Les seves propostes de comunicació i interrelació amb els personatges del seu entorn són constants. La seva obra ve motivada per tots els aspectes que viu, els carrers plens de Barcelona, la gran quantitat de països que visita, l’obra de Paul Bowles,… o bé que el preocupen: el medi ambient, la immigració o l’actual submissió dels valors al lliure mercat. Artísticament, assumeix el risc de treballar amb material reciclat (les seves conegudes etiquetes publicitàries, fustes, papers,…), així com el d’experimentar amb el concepte unitari de la pintura. Per a ell, el nombre d’obres és totalment arbitrari: són unitats vàlides per elles mateixes que sumades constitueixen unitats més grans i complexes en un nou format. Miguel Olivares té el seu taller instal·lat al barri del Raval de Barcelona. Exposa individualment des de 1992 a diverses galeries d’arreu del món.
A la imatge, detall del “Portal de l’Àngel” de Miguel Olivares.
Etiquetes: "Dias de sol" · La Galeria · Miguel Oliveras